Emily Dickinson

Emily Elizabeth Dickinson (Amherst, Massachusetts, 10. decembar 1830 – 15. maj 1886) bila je američka pjesnikinja.

 Biografija 
Smatra se jednom od najvećih američkih pjesnikinja. Još kao djevojka zbog zdravstvenih problema veći dio vremena provodi u kući neprestano čitajući knjige i pišući pjesme. Njena porodica vuče korijene u Novoj Engleskoj. Njen djed po ocu, Samuel Dickinson, bio je poznat kao osnivač Amherst Collegea (Connecticut). Njen otac je radio u Amherstu kao državni zakonodavac. Oženio se sa Emily Norcross 1828. godine i sa njom je imao troje djece: Williama Austina, Emily i Laviniju Norcross. Emily je bila odlična studentica koja je pohađala Akademiju Amherst (sada Amherst College) sedam godina, a zatim je godinu dana išla na Ženski seminar Mount Holyoke. Dickinson je počela pisati kao tinejdžerka. Njeni rani uzori su Leonardo Humphrey,direktor Akademije Amherst, i porodični prijatelj Benjamin Franklin Newton, koji je Dickinson poslao knjigu poezije Ralpha Walda Emersona. Godine 1855. Dickinson se odvažila na život van Amhersta, te je otišla u Philadelphiju, Pennsylvania.

 Rani život 
Rane godine ove spisateljice nisu prošle bez meteža. Obzirom da je u formativnim godinama doživjela  smrti prijatelja i rođaka, uključujući i njenu mladu rodicu Sophiu Holland, ti događaji su potaknuli pitanja o smrti i besmrtnosti. Iz kuće u ulici Pleasant, koja se nalazi u blizini gradskog groblja, Dickinson nije mogla ignorisati česte sahrane koje su kasnije poslužile kao slike i motivi za njene pjesme. Val vjerskih preporoda u Dickinsoninim tinejdžerskim godinama odražavao je zabrinutost njenog kalvinističkog okruženja za sudbinu ljudskih duša. Iako su se Dickinsonine prijateljice, sestra, otac, a naposljetku i brat pridružili crkvi (njena majka joj je pristupila godinu dana nakon Emilinog rođenja), Emily to nikada nije učinila.

 Djelo 
Za svog života objavila je samo 7 pjesama, ali nakon njene smrti među njenim privatnim stvarima pronalazi se kolekcija od preko 1000 pjesama od kojih mnoge nisu bile završene. Njene pjesme odlikuju se prepoznatljivim, unikatnim stilom, sa nevjerovatnim darom za riječi, objedinjujući kombinaciju profinjenog osjećaja i vrhunskog intelekta. Dickinsonin ugled kao spisateljice je porastao prvim objavljivanjem njenih pjesama u njihovom osnovnom obliku. Poznata je po dirljivim i sažetim stihovima, koji su duboko utjecali na razvoj poezije 20. stoljeća. Snaga njenog književnog glasa, kao i povučen, ekscentričan život, doprinose sveukupnoj slici Emily Dickinson kao neizbrisivog američkog književnika čija su djela i dan danas predmet analize. Inspiraciju za svoja djela pronalazila je u Bibliji, Shakespearovim djelima i klasičnoj mitologiji. Dickinsonine pjesme su uglavnom tekstovi, definisani kao kratke pjesme s jednim naratorom (ne nužno sam pjesnik) koji izražava misli i osjećanja. Kao i u većini lirske poezije, narator u Dickinsoninim pjesmama često se identifikuje u prvom licu jednine - "ja". Dickinson je podsjetila čitatelja da "ja" u njenoj poeziji ne govori u ime same pjesnikinje: "Kada se izjasnim kao Predstavnik stiha - to ne znači - ja - već neka navodna osoba." 

Malo djela je objavljeno nakon njene smrti, a nekoliko objavljenih djela su uređena i izmijenjena kako bi se pridržavala konvencionalnih standarda tog vremena. Nažalost, veliki dio Dickinsonine neobične upotrebe sintakse i forme izgubljen je u brojnim izmjenama. Nakon smrti njene sestre, Lavinia je otkrila stotine pjesama koje je Dickinson stvorila tokom godina, a nije ih nikada objavila. Potpuna kompilacija, Pjesme Emily Dickinson, nije objavljena sve do 1955. godine. U svoje slobodno vrijeme, Dickinson je proučavala botaniku, pa je izradila opsežan herbarij. Navodno se jedno od njenih prijateljstava, i to sa sudijom Otisom Phillipsom Lordom, razvilo u romansu prije Lordove smrti 1884. godine.

Umrla je u 56. godini života, 15. maja 1886. Kompletirana i uređena kolekcija svih njenih pjesama prvi put je objavljena 1890. u Bostonu četiri godine poslije njene smrti.Biografija s stranice Biography učitano 15.5.2014 

 Reference 

 Dodatna literatura 




 Emily Dickinson Papers, 1844–1891 (three microfilm reels) are housed at the Sterling Memorial Library at Yale University. .
  2001 Minnesota Book Awards winner.

 Vanjski linkovi 



 Elektronska arhiva Dickinson
 Arhiva Emily Dickinson
 Pjesme i tekstovi Emily Dickinson na Akademiji američkih pjesnika
 Profil i pjesme Emily Dickinson, uključujući audio zapise, na Poetry Foundation.
 Emily Dickinson u Modernoj američkoj poeziji 
 Međunarodno društvo Emily Dickinson
 Muzej Emily Dickinson
 Kolekcija Emily Dickinson u arhivi i posebnim kolekcijama Amherst Collegea

Kategorija:Američki pisci
Kategorija:Rođeni 1830.
Kategorija:Umrli 1886.
Kategorija:Biografije, Amherst